Karuselės ratas įstrigo, kai žmonės buvo aukštyn kojomis aukščiausioje vietoje virš žemės. Ratas sustojo, pirminiais duomenimis, perkaitus stabdžių mechanizmui.
Avarinė aparatūra, kuri turėjo sugrąžinti karuselę į pradinę padėtį, nesuveikė. Ratą teko sukti rankomis. Be to, buvo pavojus, kad mechaniniai diržai, kuriais keleiviai buvo prisisegę prie krėslų, gali trūkti, ir žmonės nukris žemyn.
Pasiekę žemę du poilsiautojai buvo ištikti šoko, jiems suteikta medicininė pagalba. Kiti keleiviai skundėsi, kad pykina ir svaigsta galva.
Tik viena moteris pareiškė iš viso nepastebėjusi gedimo ir maniusi, kad taip turi būti.